Id***ő***s, egyedül él***ő*** emberek imája

Mennyei Atyám!

Segítsd emlékezni a gyermekeimet kiskoruk családi életére. Idézzék fel, mennyi szeretetet és gondoskodást kaptak ott. De ha nem így lett volna, akkor is családban nőttek fel és nem árvaházban. Ma már a szereteten kívül mást nem tudok nekik adni, viszont a gondoskodás rajtam sokat segítene. Ha nem vagyok elég kedves az enyéimmel, tudom, az, az én hibám. De Atyám, Te látod a lelkemet, nincs benne gonoszság, csak már nehéz az élet és fáj az öregség.

Kérlek Atyám, gyógyítsd meg a lelkemet, javítsd ki az elfáradt testemet, és vezéreld hozzám a gyermekeimet. Fogadják megértéssel és türelemmel a lassúságomat, a berögzültségeimet, a meg-fáradságomat. A lelkemhez jöjjenek, hiszen a külsőm – tudom -, már nem vonzó. Segíts Atyám értelmes és hasznos életet élni, a környezetemnek hasznára válni, és míg lehelet van bennem, legyek képes szeretetet adni és elfogadni. Segíts az emberekhez kedvesnek lenni akkor is, ha ők nem azok velem. A hálát ne hiányoljam senkitől, és amit kapok, azt tudjam szívből megköszönni.

Kérlek Atyám, adj annyi erőt, egészséget és önállóságot, hogy a saját környezetemben maradhassak, szeretet otthonba, vagy kórházba ne jussak. Ha az ég nem áldott meg gyermekkel, és itt maradtam öregen és tehetetlenül magamra; adj Atyám lelkiismeretes eltartókat, kiket gyermekeimként szerethetek, és ők szülőjükként viszontszeretnek.

Ha eljön az utolsó földi pillanat, szerető emberek körében lehelhessem ki a lelkemet és fogadjon be szeretettel az égi családom, hogy a szeretet a világomban mindig megmaradjon.

Köszönöm.